wannaphong/clean_thaiwikipedia huggingface dataset:
# ทางข้ามถนนนอร์ฟอล์คเซาเธิร์น–เกร็กซัน
ทางข้ามถนนนอร์ฟอล์กเซาเทิร์น–เกร็กซัน  หรือรู้จักในชื่อเล่น สะพาน 11 ฟุต 8 นิ้ว , สะพานที่เปิดกระป๋อง  หรือ กิโยตินถนนเกร็กซัน  เป็นสะพานทางรถไฟในเมืองเดอแรม รัฐนอร์ทแคโรไลนา สหรัฐ ออกแบบขึ้นในทศวรรษ 1920 และสร้างขึ้นในปี 1940 ข้ามเหนือถนนเซาธ์เกร็กซัน สะพานนี้สร้างด้วยความสูงรถผ่านที่  ซึ่งเป็นความสูงมาตรฐานในเวลานั้น ความสูงรถผ่านมาตรฐานในปี 1973 ปรับเป็น  ซึ่งสูงกว่าความสูงที่สะพานนี้มี 

ถึงแม้จะมีป้ายคำเตือนอยู่จำนวนมาก ได้มีรถบรรทุก รถบัส และรถบ้าน ชนเข้ากับทางข้ามนี้ด้วยความเร็วสูง ส่งผลให้เพดานของรถบรรทุกเหล่านี้หลุดออกอันนำมาสู่ชื่อเล่นต่าง ๆ ของสะพานนี้ ในเดือนตุลาคม 2019 การรถไฟนอร์ทแคโรไลนา เจ้าของสะพาน ได้เพิ่มความสูงขึ้น  เป็น  อย่างไรก็ตาม ยังคงเตี้ยกว่าความสูงมาตรฐานอยู่ดี

พนักงานออฟฟิศใกล้เคียง เยอร์เกน เฮนน์ (Jürgen Henn) ตั้งกล้องในปี 2008 เพื่ออัดวิดีโอการชนเข้ากับสะพาน เขามีวิดีโอของรถชนเข้ากับสะพานมากกว่า 150 ครั้งในเดือนตุลาคม 2020 ช่องยูทูบที่เขาตั้งขึ้นเพื่ออัปโหลดวิดีโอเหล่านี้มีผู้ติดตามมากกว่า 150,000 คนและยอดเข้าชมมากกว่า 50 ล้านคน อย่างไรก็ตาม ที่ผ่านมามีรายงานผู้บาดเจ็บเพียงสามรายเท่านั้น ประกอบกับป้ายเตือนและสัญญาณไฟเตือนจำนวนมากที่ทางการติดตั้งไว้ บวกกับค่าใช้จ่ายในการปรับปรุงที่จะสูง จึงทำให้การปรับความสูงสะพานนี้มีแนวโน้มต่ำที่จะเกิดขึ้น

 บนสื่อและอินเทอร์เน็ต 
เยอร์เกน เฮนน์ (Jürgen Henn) ทำงานอยู่ในออฟฟิศใกล้ ๆ เขาได้ติดตั้งกล้องวิดีโอเพื่ออัดวิดีโอรถชนเข้ากับสะพาน นับตั้งแต่ปี 2008 เขาอัดวิดีโอการชนมากกว่า 150 ครั้งและโพสท์ลงบนยูทูบ และได้รับความสนใจจากสำนักข่าวท้องถิ่นจนถึงระดับนานาชาติรวมถึง เดอะวอลล์สตรีทเจอร์นอล และปรากฏในรายการบนคอเมดีเซนทรอล รายการ Tosh.0
# วัดท้องไทร
วัดท้องไทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านท้องไทร ตำบลแหลมบัว อำเภอนครชัยศรี จังหวัดนครปฐม

วัดท้องไทรตั้งวัดเมื่อ พ.ศ. 2423 และได้รับพระราชทานวิสุงคามสีมาเมื่อ พ.ศ. 2496 อุโบสถเป็นการสร้างเลียนแบบศิลปะในสมัยรัตนโกสินทร์ มีการตกแต่งประตูและหน้าบันด้วยงานปูนปั้นด้วยมือทาสีสัน หลังคามุงด้วยกระเบื้องเคลือบ

วัดท้องไทรมีเกจิอาจารย์ที่เป็นที่เคารพนับถือ คือ พระอธิการเกษม เขมจาโร (หลวงปู่อั๊บ) โดยในปี พ.ศ. 2509 ท่านได้ดำริสร้างศาลาการเปรียญ ลูกศิษย์จึงขออนุญาตจัดสร้างเหรียญซึ่งเป็นรุ่นแรกของหลวงปู่อั๊บ เป็นเหรียญรูปไข่ครึ่งองค์เนื้อทองแดง ท่านจึงสร้างตะกรุดกันงูขึ้นมาเพื่อแจกพร้อมกับเหรียญรูปไข่ด้วย ท่านยังนำวิชาต่าง ๆ ที่ได้ร่ำเรียนมาสงเคราะห์ผู้คนทั่วไป ได้แก่ วิชาการแพทย์แผนโบราณรักษาด้วยสมุนไพร วิชาการรักษาโรคเกี่ยวกับกระดูกและเส้นเอ็น วิชาการแช่น้ำมนต์ วิชาการถอนคุณไสย (ถอนของ) และวิชาการสักเสกอักขระเลขยันต์
# วัดตำหนักเหนือ
วัดตำหนักเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านเตย (ตำหนัก) ตำบลบางตะไนย์ อำเภอปากเกร็ด จังหวัดนนทบุรี

วัดตำหนักเหนือสร้างขึ้นเมื่อ พ.ศ. 2300 เดิมมีชื่อว่า วัดโพธิ์ ต่อมากลายเป็นวัดร้างจนกระทั่งสมัยรัตนโกสินทร์ตอนต้น บริเวณวัดได้เป็นที่ตั้งตำหนักที่ประทับของพระราชวงศ์ชั้นผู้ใหญ่เพื่อมารับเครื่องบรรณาการจากหัวเมืองฝ่ายเหนือ วัดโพธิ์จึงมีชื่อเรียกอีกชื่อว่า วัดตำหนัก จากนั้นได้มีชาวมอญกลุ่มหนึ่งเข้ามาตั้งถิ่นฐานใกล้วัดนี้เมื่อ พ.ศ. 2370 แล้วเริ่มบูรณะให้เป็นวัดมีพระภิกษุสงฆ์อยู่จำพรรษาเมื่อ พ.ศ. 2371 โดยใช้ชื่อว่า "วัดตำหนัก" แต่เพื่อให้ชื่อไม่ซ้ำกับวัดตำหนักอีกแห่ง (วัดตำหนักใต้) จึงเพิ่มคำระบุทิศต่อท้ายชื่อเป็น "วัดตำหนักเหนือ" วัดได้รับพระราชทานวิสุงคามสีมาเมื่อวันที่ 30 มกราคม พ.ศ. 2514

อาคารเสนาสนะได้แก่ อุโบสถ สร้างเมื่อ พ.ศ. 2314 เป็นอาคารคอนกรีตเสริมเหล็ก ภายในมีพระประธานประจำอุโบสถปางมารวิชัย อัญเชิญมาจากจังหวัดตาก โดยล่องแพมาเมื่อ พ.ศ. 2375 ศาลาการเปรียญ สร้างเมื่อ พ.ศ. 2502 เป็นอาคารคอนกรีตเสริมเหล็กทรงไทย 2 ชั้น ภายในมีพระประธานประจำศาลาการเปรียญปางนาคปรก สร้างเมื่อ พ.ศ. 2538 หอสวดมนต์ สร้างเมื่อ พ.ศ. 2505 เป็นอาคารคอนกรีตเสริมเหล็ก กุฏิสงฆ์ เป็นอาคารคอนกรีตเสริมเหล็ก วิหาร สร้างเมื่อ พ.ศ. 2538 ศาลาอเนกประสงค์ สร้างเมื่อ พ.ศ. 2545 เป็นอาคารไม้ ศาลาบำเพ็ญกุศล สร้างด้วยคอนกรีตเสริมเหล็ก และเจดีย์ทรงรามัญ 1 องค์
# วัดมะสง
วัดมะสง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านคลองมะสง ตำบลทวีวัฒนา อำเภอไทรน้อย จังหวัดนนทบุรี มีที่ดินตั้งวัดเนื้อที่ 27 ไร่ 2 งาน 12 ตารางวา และมีที่ธรณีสงฆ์จำนวน 1 แปลง เนื้อที่ 9 ไร่ ปัจจุบันมีพระปลัดสมหวัง ฉนฺทสีโล เป็นเจ้าอาวาส

วัดมะสงตั้งวัดเมื่อ พ.ศ. 2458 โดยพ่ออ่วมและแม่อิ่ม ขันทอง ถวายที่ดิน 10 ไร่ และดำเนินการสร้างวัด ชาวบ้านเรียกว่า วัดปากคลองหนึ่ง เพราะอยู่ใกล้สามแยกคลองหนึ่ง ต่อมาได้เปลี่ยนชื่อมาเป็น "วัดมะสง" ผู้เปลี่ยนคงจะให้เป็นไปตามชื่อคลองที่ผ่านหน้าวัดโดยตรง คือ คลองมะสง วัดได้รับพระราชทานวิสุงคามสีมาเมื่อวันที่ 21 มีนาคม พ.ศ. 2474 เขตวิสุงคามสีมากว้าง 40 เมตร ยาว 50 เมตร ได้ผูกพัทธสีมาเมื่อวันที่ 26 มีนาคม พ.ศ. 2492

เสนาสนะและสิ่งก่อสร้างในวัดได้แก่ อุโบสถ สร้างเมื่อ พ.ศ. 2509 ลักษณะทรงไทย มีช่อฟ้าใบระกา หน้าบันประดับด้วยกระจกและปิดทอง ศาลาการเปรียญ สร้างเมื่อ พ.ศ. 2516 ภายในประดิษฐานพระประธานเป็นพระพุทธรูปปางมารวิชัย ชาวบ้านเรียกว่าทรงเครื่องหรือเทวาว กุฏิสงฆ์ จำนวน 7 หลัง ศาลาอเนกประสงค์ สร้างเมื่อ พ.ศ. 2546 ศาลาบำเพ็ญกุศล โรงเรียนพระปริยัติธรรม สร้างเมื่อ พ.ศ. 2533 และศาลาปฏิบัติธรรม สร้างเมื่อ พ.ศ. 2543
# ตำบลเมืองงาย
เมืองงาย เป็นตำบลของอำเภอเชียงดาว จังหวัดเชียงใหม่ ใน พ.ศ. 2563 ตำบลนี้มีประชากร 6,178 คน

 เขตการปกครอง 
ตำบลนี้แบ่งออกเป็น 11 หมู่บ้าน
 ลำดับที่ อักษรไทย อักษรโรมัน1.บ้านเมืองงายเหนือBan Mueang Ngai Nuea2.บ้านเมืองงายใต้Ban Mueang Ngai Tai3.บ้านใหม่Ban Mai4.บ้านแม่ข้อนBan Mae Khon5.บ้านสบงายBan Sap Ngai6.บ้านหนองขะแตะBan Nong Khatae7.บ้านขุนข้อนBan Khun Khon8.บ้านสหกรณ์Ban Sahakon9.บ้านม่วงง้มBan Muang Ngom10.บ้านสันBan San11.บ้านหนองบัวBan Nong Bua

 เขตการปกครองท้องถิ่น 
ตำบลนี้อยู่ในเขตองค์กรปกครองส่วนท้องถิ่น 2 แห่ง
 เทศบาลตำบลเมืองงาย (เขตสุขาภิบาลเมืองงายเดิม)
 เทศบาลตำบลพระธาตุปู่ก่ำ (เขตองค์การบริหารส่วนตำบลเมืองงายเดิม)
# วัดเด่นสะหรีศรีเมืองแกน
วัดเด่นสะหรีศรีเมืองแกน หรือ วัดบ้านเด่น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอินทขิล อำเภอแม่แตง จังหวัดเชียงใหม่ วัดมีเนื้อที่ 80 ไร่

วัดเด่นสะหลีศรีเมืองแกน เดิมชื่อ วัดหรีบุญเรือง สร้างเมื่อ พ.ศ. 2437 ตั้งเด่นบนเนินเตี้ย ๆ  เห็นได้แต่ไกล ภายใต้เนินนั้นเป็นถ้ำศักดิ์สิทธิ์ที่ชาวบ้านนับถือ จึงเรียกกันว่า "วัดบ้านเด่น" ต่อมาเมื่อ พ.ศ. 2437 ครูบาเทือง นาถสีโล เจ้าอาวาสได้ทำการบูรณะวัดขึ้นมาใหม่ ในลักษณะสถาปัตยกรรมไทยล้านนา จากอีกแหล่งข้อมูลระบุว่าชื่อ วัดเด่น แต่เมื่อครูบาเทืองมาอยู่ก็มีต้นโพธิ์ขึ้นมา ทางเหนือเรียกว่า "เก๊าสะหลี" ท่านเห็นว่าชื่อเป็นมงคลดี อีกทั้งที่ตั้งวัดอยู่ในเขตเมืองเก่าสมัยโบราณที่ชื่อว่า เมืองแกน จึงเป็นที่มาของชื่อวัด

ภายในวัดบ้านเด่นสะหรีศรีเมืองแกน มีเสนาสนะ ได้แก่ อุโบสถ หอไตร หอกลอง วิหารเสาอินทขิล กุฏิไม้สักทองทรงล้านนา พระวิหาร พระสถูปเจดีย์ โดยครูบาเจ้าเทือง นาถสีโล (พระครูไพศาลพัฒนโกวิท) วัดหัวคง ตำบลขัวมุง อำเภอสารภี จังหวัดเชียงใหม่ ได้รับนิมนต์จาก ครูบาไชยา วัดป่าป้อง อำเภอดอยสะเก็ด จังหวัดเชียงใหม่ มาเป็นประธานในการก่อสร้างศาสนสถานและศาสนสมบัติทั้งหมด
# ตำบลสันต้นหมื้อ
สันต้นหมื้อ เป็นตำบลหนึ่งของอำเภอแม่อาย จังหวัดเชียงใหม่ ใน พ.ศ. 2563 ตำบลนี้มีประชากร 6,287 คน 

ประวัติ
ตำบลสันต้นหมื้อก่อตั้งขึ้นในวันที่ 14 กันยายน พ.ศ. 2579 ด้วยการแยก 7 หมู่บ้านออกจากตำบลแม่นาวาง

เขตการปกครอง
ตำบลสันต้นหมื้อแบ่งออกเป็น 12 หมู่บ้าน
 ลำดับ. ชื่อ อักษรโรมัน1.บ้านโล๊ะBan Lo2.บ้านสันปอธงBan San Po Thong3.บ้านทรายแดงBan Sai Daeng4.บ้านสันต้นหมื้อBan San Ton Mue5.บ้านฮ่องห้าน้อยBan Hong Ha Noi6.บ้านใหม่กองทรายBan Mai Kong Sai7.บ้านสันป่าเหียวBan San Pa Hiao8.บ้านสันป๋อBan San Po9.บ้านป่าเหียกBan Pa Hiak10.บ้านสันลมจอยBan San Lom Choi11.บ้านใหม่พัฒนาBan Mai Phatthana12.บ้านดอนใหม่Ban Don Mai

องค์กรปกครองส่วนท้องถิ่น
พื้นที่ตำบลสันต้นหมื้อทั้งตำบลได้รับการบริหารโดยองค์การบริหารส่วนตำบลสันต้นหมื้อ
# อาเดรียน เอร์นันเดซ
อาเดรียน เอร์นันเดซ  เป็นนักมวยสากลชาวเม็กซิโก อดีตแชมป์โลก WBC รุ่นไลท์ฟลายเวท 2 สมัย

เกียรติประวัติ
แชมป์ WBC Continental Americas รุ่นไลท์ฟลายเวท
ชิง (ที่ว่าง), 15 ธันวาคม 2550 ชนะทีเคโอ โอสการ์ ซาตูร์นิโน  ยก 11 ที่เม็กซิโกซิตี, ประเทศเม็กซิโก
ป้องกันครั้งที่ 1 และชิงแชมป์เงา WBC กับ NABF (ที่ว่าง) ในรุ่นเดียวกัน, 8 มีนาคม 2551 ชนะทีเคโอ ฆิลเบร์โต เกบ บาอัส  ยก 4 ที่กังกุน, ประเทศเม็กซิโก
แชมป์ NABF รุ่นฟลายเวท
ชิง (ที่ว่าง), 8 พฤษภาคม 2553 ชนะคะแนน โฆเซ มาร์ติเนซ  ที่เม็กซิโกซิตี, ประเทศเม็กซิโก
แชมป์โลก WBC รุ่นไลท์ฟลายเวท 
ชิง, 30 เมษายน 2554 ชนะอาร์ทีดี ฆิลเบร์โต เกบ บาอัส  ยก 10 ที่เตกซ์โกโก เด โมรา, ประเทศเม็กซิโก
ป้องกันครั้งที่ 1, 24 กันยายยน 2554 ชนะทีเคโอ กิเดียน บูเทเลซี  ยก 2 ที่เม็กซิโกซิตี, ประเทศเม็กซิโก
เสียแชมป์, 23 ธันวาคม 2554 แพ้น็อก คมพยัคฆ์ ป.ประมุข  ยก 10 ที่กรุงเทพมหานคร, ประเทศไทย
แชมป์โลก WBC รุ่นไลท์ฟลายเวท (สมัยที่ 2) 
ชิง, 6 ตุลาคม 2555 ชนะทีเคโอ คมพยัคฆ์ ป. ประมุข  ยก 6 ที่โตลูกา, ประเทศเม็กซิโก
ป้องกันครั้งที่ 1, 12 มกราคม 2556 ชนะคะแนน ดีร์เซว กาบาร์กา  ที่โตลูกา, ประเทศเม็กซิโก
ป้องกันครั้งที่ 2, 11 มีนาคม 2556 ชนะคะแนน ยาเดร์ การ์โดซา  ที่โตลูกา, ประเทศเม็กซิโก
ป้องกันครั้งที่ 3, 31 สิงหาคม 2556 ชนะทีเคโอ อาสึชิ คากูตานิ  ยก 4 ที่เม็กซิโกซิตี, ประเทศเม็กซิโก
ป้องกันครั้งที่ 4, 8 กุมภาพันธ์ 2557 ชนะทีเคโอ ฮานิเอล ริเบรา  ยก 3 ที่อุยซิลูกัน, ประเทศเม็กซิโก
เสียแชมป์, 6 เมษายน 2557 ชนะทีเคโอ นาโอยะ อิโนอูเอะ  ยก 6 ที่มหานครโตเกียว, ประเทศญี่ปุ่น 
เคยชิงแชมป์ต่อไปนี้แต่ไม่สำเร็จ
ชิงแชมป์ NABF รุ่นฟลายเวท (ที่ว่าง), 14 มิถุนายน 2551 เสมอโดยเทคนิค เอริก โอติซ  ยก 5 ที่เม็กซิโกซิตี, ประเทศเม็กซิโก
ชิงแชมป์ NABF รุ่นฟลายเวท (ที่ว่าง), 16 กรกฎาคม 2551 แพ้ทีเคโอ โอสการ์ อิบาร์รา  ยก 6 ที่เม็กซิโกซิตี, ประเทศเม็กซิโก
# ตำบลอินทขิล
อินทขิล เป็นตำบลของอำเภอแม่แตง จังหวัดเชียงใหม่ พื้นที่ส่วนใหญ่เป็นภูเขาสูงสลับซับซ้อนมีความลาดชันป่าไม้สมบูรณ์เป็นแหล่งต้นน้ำ มีพื้นที่อยู่ในองค์กรปกครองส่วนท้องถิ่น 2 แห่ง คือ เทศบาลเมืองเมืองแกนพัฒนา วันที่ 18 มีนาคม พ.ศ. 2512 วันที่ 20 กุมภาพันธ์ พ.ศ. 2550 โดยมีผลบังคับใช้ในวันที่ 19 มีนาคม ปีเดียวกัน กับเทศบาลตำบลอินทขิล
thumb|275x275px|วัดเด่นสะหรีศรีเมืองแกน

 ที่ตั้งและอาณาเขต 
ตำบลอินทขิลมีอาณาเขตติดต่อกับเขตการปกครองข้างเคียงดังต่อไปนี้ วันที่ 30 กรกฎาคม พ.ศ. 2540

 ทิศเหนือ ติดต่อกับตำบลแม่นะ (อำเภอเชียงดาว)
 ทิศตะวันออก ติดต่อกับตำบลบ้านเป้า
 ทิศใต้ ติดต่อกับตำบลช่อแล และตำบลแม่หอพระ
 ทิศตะวันตก ติดต่อกับตำบลสันมหาพน ตำบลแม่แตง และตำบลกื้ดช้าง

 ประวัติ 
อินทขิล เดิมเป็นที่ตั้งของอำเภอแม่แตง ในปี พ.ศ. 2437 ตั้งอยู่ที่หมู่ 2 บ้านวังแดง ตำบลอินทขิล เรียกว่า แขวงเมืองแกน มีพ่อแคว่นพรหม (กำนันพรหม) กำนันคนแรกของตำบลอินทขิลเป็นผู้ปกครอง ก่อนที่ในปี พ.ศ. 2439 ได้ย้ายไปตั้งที่บ้านแม่กะ หมู่ที่ 3 ตำบลแม่แตง โดยชื่อ อินทขิลความหมายของอินทขิล - ประเพณีท้องถิ่นในประเทศไทย สืบค้นเมื่อวันที่ 6 สิงหาคม พ.ศ. 2567 หมายถึง เสาหรือหลักหน้าประตูเมืองหรือหลักเมือง ในหนังสือตำนานเมืองเชียงใหม่เรียกว่า สะดือเมือง หรือ เสาอินทขิล สำหรับเสาหลักเมืองนครเชียงใหม่

พ.ศ. 2511 พ.ต.อ.นิรันดร ชัยนาม ผู้ว่าราชการจังหวัดเชียงใหม่ ร่วมกับกำนันตำบลช่อแล กำนันตำบลอินทขิล ผู้ใหญ่บ้านและผู้นำชุมชน ได้พิจารณาพื้นที่ทั้งตำบลช่อแล และบางส่วนของตำบลอินทขิล เป็นพื้นที่ตั้งของชุมชน ตลาด โรงสี สถานีบ่มใบยา จึงตั้งเป็น สุขาภิบาลเมืองแกนพัฒนา วันที่ 18 มีนาคม พ.ศ. 2512 ส่วนเขตตำบลอินทขิลเฉพาะนอกเขตสุขาภิบาลได้จัดตั้งเป็นสภาตำบลอินทขิล ปี พ.ศ. 2516 วันที่ 24 สิงหาคม พ.ศ. 2516 ปี พ.ศ. 2539 กระทรวงมหาดไทยจึงพิจารณาให้สภาตำบลอินทขิล (เฉพาะนอกเขตสุขาภิบาลเมืองแกนพัฒนา) อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้จัดตั้งเป็นองค์การบริหารส่วนตำบลอินทขิล วันที่ 25 ธันวาคม พ.ศ. 2539 และต่อมาในปี พ.ศ. 2542 สุขาภิบาลเมืองแกนพัฒนาได้รับการจัดตั้งขึ้นเป็นเทศบาลตำบล วันที่ 24 กุมภาพันธ์ พ.ศ. 2542 ด้วยผลของกฎหมาย

พ.ศ. 2549 เขตตำบลช่อแล และบางส่วนของตำบลอินทขิล ที่อยู่ในเขตเทศบาลตำบลเมืองแกนพัฒนา มี 16 หมู่บ้าน พื้นที่ 24.00 ตารางกิโลเมตร ประชากร 13,766 คน และ 5,074 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2549 (เขตท้องถิ่นเทศบาลเมืองเมืองแกนพัฒนา อำเภอแม่แตง จังหวัดเชียงใหม่) สืบค้นเมื่อวันที่ 15 มีนาคม พ.ศ. 2567 รายได้จริงโดยไม่รวมเงินอุดหนุนในปีงบประมาณ 2549 จำนวน 11,034,554 บาท ประชาชนในเขตเทศบาลตำบลเมืองแกนพัฒนา นายอำเภอแม่แตง และนายวิชัย ศรีขวัญ ผู้ว่าราชการจังหวัดเชียงใหม่ ให้ความเห็นชอบในการเปลี่ยนแปลงฐานะเป็นเทศบาลเมือง และได้รับการจัดตั้งเป็น เทศบาลเมืองเมืองแกนพัฒนา ในปี พ.ศ. 2550 วันที่ 20 กุมภาพันธ์ พ.ศ. 2550 โดยมีผลบังคับใช้ในวันที่ 19 มีนาคม ปีเดียวกัน

ปี พ.ศ. 2557 นายสุวัฒน์ ตันติพัฒน์ ผู้ว่าราชการจังหวัดเชียงใหม่ ได้ประกาศแยกพื้นที่หมู่บ้านในอำเภอแม่แตง โดยแบ่งพื้นที่หมู่ 16 บ้านปางกื้ด ตั้งเป็น 1 หมู่บ้านใหม่ชื่อว่า หมู่ 19 บ้านห้วยฝักดาบ วันที่ 29 ตุลาคม พ.ศ. 2557
# Synclisia
Synclisia เป็นสกุลพืชดอกที่อยู่ในวงศ์บอระเพ็ด

ถิ่นกำเนิดของมันคือแอฟริกา

สปีชีส์:
Synclisia scabrida
# Synclinostyles
Synclinostyles เป็นพืชดอกชนิดหนึ่งที่อยู่ในวงศ์ผักชี

ถิ่นกำเนิดของมันคือเทือกเขาหิมาลัย

สปีชีส์:

Synclinostyles denisjordanii 
Synclinostyles exadversum
# ฮิกซอส
ในวิทยาอียิปต์สมัยใหม่ ฮิกซอส (, ; ภาษาอียิปต์: ḥqꜣ(w)-ḫꜣswt, การสะกดภาษาอียิปต์: hekau khasut, "ผู้ปกครองดินแดนต่างชาติ"; ,) เป็นคำที่ใช้กล่าวถึงพระมหากษัตริย์จากราชวงศ์ที่สิบห้าแห่งอียิปต์ (ครองราชย์ประมาณ 1,650–1,550 ปีก่อน ค.ศ.) 
ที่มีศูนย์รวมอำนาจอยู่ที่อวาริสบนสามเหลี่ยมปากแม่น้ำไนล์ 
ใน Aegyptiaca ประวัติศาสตร์อียิปต์ที่เขียนโดยแมนิโธ นักบวชและนักประวัติศาสตร์ชาวกรีก-อียิปต์ในคริสต์ศตวรรษที่ 3 ก่อนคริสต์กาล คำว่าฮิกซอสใช้กล่าวถึงผู้คนที่น่าจะมีต้นกำเนิดจากเซมิติกตะวันตกหรือลิแวนต์
ในขณะที่แมนิโธแสดงให้เห็นถึงพวกฮิกซอสว่าเป็นผู้บุกรุกและฝ่ายต่อต้าน การตีความนี้ก็ยังคงเป็นข้อสงสัยในอียิปต์วิทยาสมัยใหม่ ในทางกลับกัน การปกครองของพวกฮิกซอสอาจสืบต่อจากชาวคานาอันกลุ่มที่ตั้งรกรากในสามเหลี่ยมปากแม่น้ำไนล์ตั้งแต่สิ้นสุดราชวงศ์ที่ 12 เป็นต้นมา และน่าจะแยกออกจากการควบคุมของชาวอียิปต์ที่กำลังระส่ำระสายในช่วงใดช่วงหนึ่งของราชวงศ์ที่ 13

พวกฮิกซอสเป็นชาวต่างชาติกลุ่มแรกที่ปกครองอียิปต์ ข้อมูลหลายอย่างของพวกเขา เช่น ขอบเขตที่แท้จริงของอาณาจักรหรือแม้แต่พระนามและลำดับกษัตริย์ก็ยังไม่เป็นที่ทราบอย่างแน่ชัด แม้ว่าพวกฮิกซอสนำขนบธรรมเนียมหลายอย่างจากลิแวนต์หรือคานาอัน พวกเขาก็นำขนบธรรมเนียมอียิปต์มาใช้ด้วย พวกเขายังได้รับการยกย่องว่าเป็นผู้นำนวัตกรรมทางเทคโนโลยีหลายอย่างเข้าสู่อียิปต์ เช่น ม้า รถม้า เช่นเดียวกันกับโคเปชกับธนูประกอบ (composite bow) แต่ทฤษฎีนี้ยังคงเป็นที่โต้แย้ง

ใช่ว่าพวกฮิกซอสควบคุมทั้งอียิปต์ แต่พวกเขาร่วมปกครองกับราชวงศ์ที่สิบหกและราชวงศ์ที่สิบเจ็ดซึ่งมีศูนย์กลางอำนาจอยู่ในธีบส์ สงครามระหว่างพวกฮิกซอสกับฟาโรห์ราชวงศ์ที่ 17 ตอนปลายในรัชสมัยฟาโรห์อาโมสที่ 1 ผู้ก่อตั้งราชวงศ์ที่สิบแปดแห่งอียิปต์ ทำให้พวกฮิกซอสพ่ายแพ้ไป หลายศตวรรษต่อมา ชาวอียิปต์มักพรรณนาถึงพวกฮิกซอสว่าเป็นผู้นำต่างชาติที่กระหายเลือดและเป็นศัตรู

ชื่อ
ศัพทมูลวิทยา
ศัพท์ "ฮิกซอส" แผลงมาจากคำภาษากรีกว่า   ซึ่งมาจากวลีภาษาอียิปต์ว่า 𓋾𓈎𓈉 (หรือ , "hekau khasut") แปลว่า "ผู้ปกครองดินแดนต่างชาติ" รูปภาษากรีกน่าจะเพี้ยนมาจากรูป   อีกทอดหนึ่ง 

โยเซพุส นักประวัติศาสตร์ชาวยิวในคริสต์ศตวรรษที่ 1 ให้ความหมายว่า "กษัตริย์คนเลี้ยงแกะ" หรือ "กษัตริย์ที่ถูกจองจำ" ในผลงาน Contra Apion ที่ซึ่งเขาพรรณนาพวกฮิกซอสตามที่ปรากฏในงานของแมนิโธ นักประวัติศาสตร์กรีก-อียิปต์ การแปลความหมายของโยเซพุสอาจมาจากการออกเสียงวลี  เป็น  ซึ่งในสมัยนั้นเข้าใจกันว่าแปลว่า "เจ้าแห่งคนเลี้ยงแกะ" ยังไม่เป็นที่กระจ่างว่าคำแปลนี้เป็นของแมนิโธหรือไม่ การแปลผลงานชิ้นหนึ่งของแมนิโธเป็นภาษาอาร์มีเนียของยูซีเบียส นักประวัติศาสตร์ยุคโบราณตอนปลาย ได้ให้คำแปลที่ถูกต้องว่า "กษัตริย์ต่างชาติ"

ดูเพิ่ม
มิตันนี
แคไซต์
ชาวทะเล
ฮิตไทต์
ชาวฟิลิสตีน
มาร์ยันนุ

หมายเหตุ
# Synstemon
Synstemon เป็นสกุลพืชดอกที่อยู่ในวงศ์ผักกาด

ถิ่นกำเนิดของมันคือจีนตอนเหนือ

สปีชีส์:

Synstemon lulianlianus 
Synstemon petrovii
# Synthlipsis (พืช)
Synthlipsis เป็นสกุลของพืชดอกที่อยู่ในวงศ์ผักกาด

ถิ่นกำเนิดของมันคือรัฐเท็กซัสถึงตะวันออกเฉียงเหนือของเม็กซิโก 

สปีชีส์:
# Syntriandrium
Syntriandrium เป็นสกุลของพืชดอกที่อยู่ในวงศ์บอระเพ็ด

ถิ่นกำเนิดของมันคือแอฟริกา 

สปีชีส์:
Syntriandrium preussii
# Syringantha
Syringantha เป็นสกุลพืชดอกที่อยู่ในวงศ์เข็ม

ถิ่นกำเนิดของมันคือเม็กซิโกตะวันออกเฉียงเหนือ

สปีชีส์:

Syringantha coulteri
# Ballyanthus
Ballyanthus เป็นสกุลพืชดอกที่อยู่ในวงศ์ตีนเป็ด

ถิ่นกำเนิดของมันคือโซมาเลีย

สปีชีส์:

Ballyanthus major 
Ballyanthus prognathus
# Syrrheonema
Syrrheonema เป็นสกุลพืชดอกที่อยู่ในวงศ์บอระเพ็ด

ถิ่นกำเนิดของมันคือแอฟริกา

สปีชีส์:

Syrrheonema fasciculatum 
Syrrheonema hexastamineum 
Syrrheonema welwitschii
# Szovitsia
Szovitsia เป็นสกุลพืชดอกที่อยู่ในวงศ์ผักชี

ถิ่นกำเนิดของมันคือตุรกีตะวันออกไปจนถึงอิหร่านตะวันตกเฉียงเหนือ

สปีชีส์:

Szovitsia callicarpa
# แดนนี รามิเรซ
แดนนี รามิเรซ (เกิดเมื่อ 17 กันยายน พ.ศ. 2535 ในชิคาโก) เป็นนักแสดงชาวอเมริกันเชื้อสายโคลอมเบียและเม็กซิกัน

 อาชีพ 
แดนนี รามิเรซ เปิดตัวทางโทรทัศน์ในรายการของช่อง โชว์ไทม์ เรื่อง ดิแอฟแฟร์ ตามด้วยการแสดงในเรื่อง ไบลด์สปอต ของเอ็นบีซีและภาพยนตเรื่อง Rapid Eye Movement ขณะเข้าเรียนที่ Tisch School of the Arts ของมหาวิทยาลัยนิวยอร์ก
# Systellantha
Systellantha เป็นสกุลของพืชดอกที่อยู่ในวงศ์ Primulaceae

ถิ่นกำเนิดของมันคือเกาะบอร์เนียว

สปีชีส์:

Systellantha brookeae 
Systellantha fruticosa 
Systellantha serratifolia
# คาปริชโช
คาปริชโช (Capriccio) หรือ คาปริช (Caprice) คือคีตกรรมที่มีรูปแบบนอกกฎเกณฑ์และมีชีวิตชีวา คาปริชโชโดยทั่วไปมักมีท่วงทำนองเร็วและรุนแรง

ตัวอย่างของคาปริชโช
 โยฮัน เซบัสทีอัน บัค: Capriccio on the departure of a beloved brother. Partita no. 2 in C minor BWV 826, mvt. 6
 โยฮันเนิส บรามส์: Capriccio in B minor (1878)
 จอร์จ ฟริดริก แฮนเดิล: Capriccio in G minor (HWV 483)
 เฟลิคส์ เม็นเดิลส์โซน: Rondo Capriccioso (1830), Capriccio Brillant (1832)
 นิกโกเลาะ ปากานีนี: 24 Caprices for Solo Violin (1802–17)
 ปิออตร์ อิลิช ไชคอฟสกี: Capriccio Italien (1880)
# สตรีศักดิ์สิทธิ์อิทธิฤทธิ์สารพัดอย่าง
สตรีศักดิ์สิทธิ์อิทธิฤทธิ์สารพัดอย่าง  เป็นซีรีส์ไลต์โนเวลญี่ปุ่น เขียนเรื่องโดยยูกะ ทาจิบานะ วาดภาพประกอบโดยยาซูยูกิ ชูริ เริ่มเผยแพร่ออนไลน์ในปี พ.ศ. 2559 บนเว็บไซต์โนเวลเขียนโดยผู้ใช้ โชเซ็ตสึกะ นิ นาโร ภายหลังได้รับลิขสิทธิ์ตีพิมพ์โดยสำนักพิมพ์ฟูจิมิ โชโบตั้งแต่เดือนกุมภาพันธ์ พ.ศ. 2560 โดยเป็นหนังสือในเครือ Kadokawa Books ปัจจุบันตีพิมพแล้ว 8 เล่ม ได้รับการดัดแปลงเป็นมังงะวาดภาพโดยฟูจิอาซูกิ เผยแพร่ออนไลน์ผ่านเว็บไซต์ ComicWalker ของสำนักพิมพ์คาโดกาวะโชเต็งตั้งแต่เดือนกรกฎาคม พ.ศ. 2560 ได้รวบรวมเป็นหนังสือการ์ตูน (ทังโกบง) แล้ว 7 เล่ม ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอดิโอเมเดีย ออกอากาศตั้งแต่วันที่ 6 เมษายนถึง 22 มิถุนายน พ.ศ. 2564 ฤดูกาลที่สองออกอากาศตั้งแต่เดือนตุลาคมถึงธันวาคม พ.ศ. 2566

 ตัวละคร 

 รูปแบบต่าง ๆ 
 ไลต์โนเวล 

 มังงะ 

The Other Saint

 อนิเมะ 
ในวันที่ 7 กันยายน พ.ศ. 2563 คาโดกาวะได้ประกาศว่าเรื่องสตรีศักดิ์สิทธิ์อิทธิฤทธิ์สารพัดอย่างจะได้รับการดัดแปลงเป็นอนิเมะ  ภายหลังได้เผยว่าเป็นซีรีส์อนิเมะโทรทัศน์สร้างโดยสตูดิโอดิโอเมเดีย ซีรีส์อนิเมะกำกับโดบโชตะ อิฮาระ เขียนบทโดยวาตารุ วาตาริ ออกแบบตัวละครโดยมาซาคาซุ อิชิกาวะ รับผิดชอบดนตรีประกอบโดยเค็นอิจิ คูโรดะ และไอระ ยูกิเป็นโปรดิวเซอร์ดนตรี ซีรีส์อนิเมะมีกำหนดออกอากาศในวันที่ 6 เมษายน พ.ศ. 2564 ทางช่อง AT-X, Tokyo MX, MBS และ BS11 ยูกิร้องเพลงเปิดชื่อเพลงว่า "Blessing" ส่วนวง NOW ON AIR ร้องเพลงปิดชื่อเพลงว่า "Page for Tomorrow"

เมื่อวันที่ 9 มีนาคม พ.ศ. 2565 มีการประกาศว่าซีรีส์นี้จะได้รับซีซันที่สอง  ทีมงานหลักจะกลับมาทำหน้าที่เดิมอีกครั้ง มีกำหนดเปิดตัวในวันที่ 3 ตุลาคม 2023 เพลงเปิดคือ "Semisweet Afternoon" โดย Aira Yūki ในขณะที่เพลงปิดคือ "Lilac Melody" โดย Aina Suzuki

 รายชื่อตอน 
ซีซั่นที่ 1 (2564)

ซีซั่นที่ 2 (2566)

 หมายเหตุ
# พระเจ้าฟากานาอะนาอา
พระเจ้าฟากานาอะนาอา  เป็นตูอีโตงาพระองค์ที่ 34 แห่งจักรวรรดิตูอีโตงา พระองค์เป็นพระราชโอรสในพระเจ้าฟาตาเฟฮี ตูอิปูโลตูที่ 1 ตูอีโตงารัชกาลก่อนหน้ากับพระนางมานูนาซึ่งมีสถานะเป็นพระมเหสีรอง พระองค์ได้รับราชสมบัติจากการสนับสนุนของพระนางฮาลาเอวาลูโมเฮโอโฟ ซึ่งเป็นพระมเหสีหลักของพระราชบิดา ซึ่งพระนางฮาลาเอวาลูได้รับพระองค์เป็นพระราชบุตรบุญธรรม เพื่อหลีกเลี่ยงที่จะต้องสิ้นพระชนม์ตามพระสวามี หากมีสภาวะเป็นหมันและไม่มีพระราชบุตรดูแลพระองค์ต่อ และโมเฮโอโฟจากอภิเษกสมรสใหม่ไม่ได้'Ilaiu, p.81 พระองค์ทราบข่าวการได้รับราชสมบัติขณะประทับอยู่และรับการสักที่โมอูงาโอเน ฮาอะไปกับพระอัยกา (บิดาของพระมารดา) ผู้มีศักดิ์เป็นหัวหน้าชุมชนของที่แห่งนั้นMāhina, p.183 พระองค์อภิเษกสมรสกับโตโงเตอา ซึ่งมีศักดิ์เป็นพระขนิษฐาของพระมารดาเลี้ยง โดยนักวิชาการคาดว่าเป็นไปเพื่อสร้างหลักประกันให้ตูอีโตงาพระองค์ต่อไปสืบสายจากราชตระกูลของตน และเสริมสร้างสร้างอิทธิพลของตูอิกาโนกูโปลูให้สูงขึ้น'Ilaiu, p.81 เมื่อพระองค์สวรรคต พระเจ้าฟาตาเฟฮี ตูอิปูโลตูที่ 2 พระราชโอรสของพระองค์เป็นผู้สืบตำแหน่งตูอีโตงา
# ชู ช่าง
ซู ช่าง  เป็นนักแสดงนักร้องหญิงชาวจีน 

 ผลงานการแสดง 

 ละคร 
+ปีชื่อเรื่องภาษาอังกฤษ/ไทยชื่อเรื่องภาษาจีนตัวละครบทบาทหมายเหตุMeet Miss Anxiety我的早更女友戚嘉นางเอกรอออกอากาศPeace in Palace, Peace in Changan天下长安จ่างซุนเจี๋ยหลัวนางเอกรอออกอากาศ2017ลิขิตรักไข่มุกมังกร 龙珠传奇之无间道เสวี่ยชิงเฉิง/ซูหว่านซินนักแสดงหลักซับไทย พากษ์ไทย ทาง MONOMAXThe Glory of Tang Dynasty
ศึกชิงบัลลังก์ราชวงศ์ถัง ภาค 2大唐荣耀Ⅱมู่หรงหลิงจื้อนักแสดงหลักซับไทย ทาง We TVThe Glory of Tang Dynasty
ศึกชิงบัลลังก์ราชวงศ์ถัง ภาค 1大唐荣耀มู่หรงหลิงจื้อนักแสดงหลักซับไทย ทาง We TV2016Noble Aspirations, The Legend of Chusen 
จูเซียน กระบี่เทพสังหาร ภาค 2青云志Ⅱเสี่ยวไป๋นักแสดงรับเชิญXINRUTIE心如铁小苹果นางเอกHappy Mitan欢喜密探หงฮูหยินนักแสดงรับเชิญNoble Aspirations, The Legend of Chusen 
จูเซียน กระบี่เทพสังหาร青云志เสี่ยวไป๋นักแสดงรับเชิญEsoterica of Qing Dynasty
ตํานานชิงบัลลังก์ชิง乾隆秘史林颦颦นางเอก2015Legend of Fragrance
ตำนานรักตระกูลน้ำหอม活色生香เซียวหยาฮุ่ยจื่อนักแสดงหลักออกอากาศในไทย ทางช่อง True4U2014Magic Phone 2魔幻手机2傻妞归来傻妞/傻妞9号นางเอก2013Beauties at the Crossfire烽火佳人佟毓婉นางเอก2012Bounty Hunters赏金猎人神秘女นักแสดงรับเชิญSpring and Autumn Herind Of  Yancheng春秋淹城罗敷นางเอกPalace
เจาะเวลาตามหาหัวใจ 2宫锁珠帘海棠/牡丹นักแสดงหลักออกอากาศในไทย ทางช่อง MONO292011Journey to the West
ไซอิ๋ว 2011 / ไซอิ๋ว ท่องพิภพสยบมาร西游记女儿国王นักแสดงรับเชิญออกอากาศในไทย ทางช่อง 72010Sister Jiang江姐文娟นักแสดงสมทบ刘三姐หลิวซานเจี๋ยนางเอก2009红官窑夏芙蓉นางเอก血战太行山郝喜娥นางเอก无量天陆遥想นางเอก2008Variation of Shuangcheng双城变奏唐音 / 汀娜นางเอกMy Depraved Brother义本同心尚敏นางเอกDaming Qicai大明奇才曹贞นางเอกRoyal Tramp
อุ้ยเสี่ยวป้อ เทพบุตรเจ้าสำราญ鹿鼎记องค์หญิงเจี้ยนหนิงนักแสดงหลักออกอากาศในไทย ทางช่อง 3Magic Mobile Phone魔幻手机傻妞นางเอกMagic Phone雨季不再来孟思佳นางเอก2007花开有声หลิวเยว่นักแสดงหลัก2006Love in Future爱在来时周静怡 / 素雅นางเอกChuan Qi Huan Xiang Yin Shang传奇·幻想殷商桐瑶นางเอกออกอากาศในไทย ทางช่อง 3宫廷画师郎世宁幼敏นักแสดงหลักVino Veritas酒后吐真言孙慧妹นางเอกChinese mother中国母亲黄琳นักแสดงหลัก2005Lotus Lantern
เดชอภินิหาร โคมวิเศษสะท้านฟ้า宝莲灯เสี่ยวอวี้นางเอกออกอากาศในไทย ทางช่อง 3The Heaven Legend
ศึกตำนานเทพสวรรค์精卫填海จิงเว่ยนางเอกออกอากาศในไทย ทางช่อง 32004Yong lmperial Envoy少年大钦差陈文静（徐莲）นางเอกLian Cheng Jue
กระบี่ใจพิสุทธิ์连城诀จุ้นเซ็งนางเอกHuang Taizi Mishi皇太子秘史云格格นักแสดงสมทบ李卫当官Ⅱ石榴นักแสดงหลัก鸡祥如意月儿นางเอก2003曹雪芹抱玉นักแสดงสมทบแปดเทพอสูรมังกรฟ้า天龙八部เทียนซานถงเหล่า 
(นางเฒ่าทาริกา)นักแสดงสมทบออกอากาศในไทย ทางช่อง 3拯救少年犯康文静นักแสดงสมทบThe Story of a Noble Family
บ้านตระกูลจิน金粉世家金梅丽นักแสดงสมทบ2002Xiao Zhuang Mi Shi
นางพญาจอมราชันย์孝庄秘史董鄂妃(宛如)นักแสดงสมทบ新女驸马杏儿นักแสดงสมทบ皇宫宝贝巧月นักแสดงสมทบ2001欢乐情缘尚小云นักแสดงเด็ก众里寻她千百度刘婕霍元甲菊儿1999A big house好大一个家1998小凤仙的故事小凤仙1997好好过日子周昭我们是一家梅花1996单亲之家小辣椒1993陌生的海岸舒小凡
# อาสนวิหารพนมเปญ
อาสนวิหารคริสตราชา พนมเปญ  หรือโดยย่อว่า อาสนวิหารพนมเปญ  เป็นโบสถ์คริสต์ชนิดอาสนวิหารในกรุงพนมเปญ ประเทศกัมพูชา อาสนวิหารแห่งนี้เริ่มก่อสร้างเมื่อคริสต์ศตวรรษที่ 19 ในยุคที่กัมพูชาเป็นอาณานิคมของฝรั่งเศส โดยมีสถาปัตยกรรมใกล้เคียงกับอาสนวิหารแร็งส์ในประเทศฝรั่งเศส อาสนวิหารถูกทำลายลงในช่วงสงครามกลางเมืองกัมพูชา

 ประวัติ 
left|thumb|วัดพนม แลเห็นอาสนวิหารพนมเปญและแม่น้ำโขง
left|thumb|ภายในอาสนวิหารพนมเปญ
อาสนวิหารคริสตราชา พนมเปญ น่าจะถูกสร้างในช่วงเวลาที่กัมพูชาตกเป็นอาณานิคมของฝรั่งเศสช่วง พ.ศ. 2406 ตัวโบสถ์ตั้งอยู่ถนนพระมุนีวงศ์ เขตรึฮ์เซ็ยแกว ใจกลางกรุงพนมเปญ ด้านหลังของอาสนวิหารใกล้ชายฝั่งแม่น้ำโขง และอยู่ไม่ไกลจากวัดพนมมากนัก ในเขตของอาสนวิหารนี้ประกอบด้วยวังของมุขนายก และหอสมุดประจำโบสถ์ เดอะนิวยอร์กไทมส์ ยกย่องอาสนวิหารพนมเปญว่าเป็น "มรดกทางสถาปัตยกรรมของฝรั่งเศส"

อาสนวิหารพนมเปญแปรสภาพเป็นค่ายผู้ลี้ภัยรึฮ์เซ็ยแกวตั้งแต่เดือนพฤษภาคม พ.ศ. 2513 เพื่อรองรับผู้ลี้ภัยชาวเวียดนามเหนือจำนวน 10,000 คน ที่อพยพเข้ามาในช่วงสงครามเวียดนาม ครั้นเดือนตุลาคม พ.ศ. 2515 เกิดสงครามกลางเมืองกัมพูชา มีการสู้รบกันระหว่างสาธารณรัฐเขมรกับเขมรแดง ครั้งหนึ่งมีจรวดของเขมรแดงสองลูกตกที่หลังอาสนวิหาร แต่ไม่มีผู้ใดได้รับบาดเจ็บ และถูกโจมตีด้วยจรวดอีกครั้งในเดือนมกราคม พ.ศ. 2517 ซึ่งครั้งนี้ตัวอาสนวิหารได้รับความเสียหาย

ที่สุดฝ่ายเขมรแดงกลายเป็นผู้ชนะสงครามกลางเมือง และเข้าครองกรุงพนมเปญเมื่อวันที่ 17 เมษายน พ.ศ. 2518 โดยเปลี่ยนประเทศเป็นรัฐอเทวนิยม มีการประกาศว่าจะย้อนให้ประเทศกลับไปสู่ปีศูนย์ ต่อต้านและทำลายระบอบทุนนิยม ศาสนา หรือสิ่งที่ทำให้หวนคำนึงถึงการตกเป็นอาณานิคม ด้วยเหตุนี้อาสนวิหารพนมเปญจึงกลายเป็นสิ่งก่อสร้างแห่งแรกที่รัฐบาลเขมรแดงทำลายลง  ตัวอาคารถูกทำลายลงด้วยหิน คงเหลือแต่ลานกว้าง ไม่เหลือร่องรอยของอาสนวิหารอยู่เลย ป่าช้าคาทอลิกซึ่งอยู่ใกล้ ๆ กัน ก็ถูกเปลี่ยนเป็นสวนกล้วย ส่วนหนังสือในหอสมุดประจำโบสถ์ ถูกนำออกมาเผากลางสนามหญ้า อาสนวิหารพนมเปญนี้ถือเป็นโบสถ์คริสต์หนึ่งในเจ็ดสิบสามแห่งจากทั่วประเทศ ที่ถูกเขมรแดงทำลายใน พ.ศ. 2518

หลังเขมรแดงสิ้นอำนาจ มีการจัดงานคริสต์มาสขึ้นเมื่อ พ.ศ. 2522 บนลานกว้างซึ่งในอดีตเคยเป็นที่ตั้งอาสนวิหารพนมเปญ  ปัจจุบันพื้นที่บริเวณดังกล่าวแปรสภาพเป็นที่ตั้งของศาลากลางกรุงพนมเปญ

 สถาปัตยกรรม 
อาสนวิหารพนมเปญสร้างด้วยสถาปัตยกรรมกอทิกแบบฝรั่งเศส ผนังด้านนอกทาด้วยสีเหลืองสด ก่อด้วยอิฐแดง เหนือประตูเข้าอาสนวิหารมีรูปพระนางมารีย์พรหมจารี ทำจากหินทราย มีข้อความจารึกไว้ว่า "ราชินีแห่งความยุติธรรม ความรัก และสันติ"  สิ่งเดียวที่ยังหลงเหลือจากการทำลายอาสนวิหารของพวกเขมรแดงคือระฆังภายในอาสนวิหาร ปัจจุบันจัดแสดงอยู่ในพิพิธภัณฑสถานแห่งชาติกัมพูชา